

**KLASA: 406-01/21-3/21**

**URBROJ: 2198/1-17/1-21-7**

**Zadar, 14. svibnja 2021. godine**

**SVIM ZAINTERESIRANIM**

**GOSPODARSKIM SUBJEKTIMA**

PREDMET: **Zahtjev za pojašnjenjem**

– dostavlja se

Predmet nabave: Vodoistražni radovi za navodnjavanje

Evidencijski broj nabave: 47-21-JN

Na temelju pravodobno zaprimljenih zahtjeva gospodarskih subjekata objavljujemo dodatne informacije i pojašnjenja kako slijedi.

Pitanje 1

Dubina piezometra B-1

Odgovor

Točna dubina piezometra nije poznata, ali je izmjerena njegova prohodnost do 70 m. Na temelju toga je određena dužina konstrukcije air-lifta.

Pitanje 2

Bunarska konstrukcija zdenca B-1

Odgovor

U zdenac B-1 je ugrađena konstrukcija promjera 273/265 mm do dubine 56 m. Interval 56 – 75 m je izbušen promjerom 205 mm i ostavljen kao open hole.

Pitanje 3

U troškovniku nedostaje stavka: Vađenje pumpe iz zdenca B-1 i njena ponovna ugradnja.

Odgovor

Stavka vađenje crpke, kao i montaža i demontaža air-lifta nije stavljena u troškovnik i ti radovi se, kao što je to uobičajeno u takvom slučaju, uračunavaju u cijenu stavki pokusno crpljenje, odnosno osvajanje zdenca/piezometra.

Pitanje 4

Molimo dimenzije, težinu i karakteristike pumpe iz bunara B-1.

Odgovor

Ugrađena crpka je promjera 8“ i težine 162 kg. Ugrađena je na dubini 70 m i spojena sa fleksibilnim crijevom promjera 5“. Karakteristike crpke nisu bitne za program radova.

Pitanje 5

U piezometri B-1 ugrađena je konstrukcija promjera 104 mm, a za konstrukciju zračnog lifta predviđeno je ugraditi tlačnu cijev promjera 80 mm i zračnu cijev promjera 1", što ne stane.

Odgovor

U piezometar B-1 se MORA ugraditi centralni air-lift s navedenim dimenzijama zračnih i tlačnih cijevi (s obavezno ugrađenom odgovarajućom sapnicom) i takva konstrukcija air-lifta bez problema stane u navedeni piezometar.

**STRUČNO POVJERENSTVO**

**ZA JEDNOSTAVNU NABAVU**